Raková (okres Čadca)

Raková je obec na Slovensku v okrese Čadca. 

Obec sa nachádza na stredozápadných Kysuciach, leží na rozhraní Javorníkov a Turzovskej vrchoviny v doline Horných Kysúc. Obcou preteká rieka Kysuca, potoky Raková (Rakovka) a Trstená (Trsteniarka). Najvyšším vrcholom katastrálneho územia obce je Veľký Polom (). Obec má rozlohu 4 150 ha, nadmorskú výšku 415 

V obci je rímskokatolícky kostol Narodenia Panny Márie z roku 1874. Ďalšími cirkevnými stavbami sú kostol sv. Cyrila a Metoda v časti Raková-Korcháň z roku 1991, kaplnka v miestnej časti U Blažička z roku 2002 a kaplnka u Matúška.

História 
Usadlosť z prvej polovice 17. storočia patrila panstvám Budatín a Strečno. Prvá zmienka o existencii obce pochádza z roku 1658 v roku 1720 sa uvádza s menom Raková. Prvá pečať obce sa datuje do roku 1776

V roku 1784 žilo v obci 2159 obyvateľov v 325 domoch. V 1828 2916 obyvateľov v 386 domoch. Obyvatelia sa zaoberali prevažne chovom zvierat, rybolovom, včelárstvom, a výrobou drevených výrobkov a drotárstvom. Ženy tkali. Veľká väčšina obyvateľov boli rímski katolíci, ktorí do roku 1788 chodili do kostola v Čadci. Roku 1789, bol v dedine postavený drevený kostolík, ktorý bol postavený na mieste starého dreveného kostolíka. Nový kamenný kostol bol postavený v rokoch 1870 a 1874.

Podľa Andrása Vályi-ho   "RAKOVA. Slovenská obec v Trenčianskej župe spadala do panstva zemepána princa Esterházy-ho. obyvatelia katolíci, nedaleko od Čadce, pri Kysuci, v okolí sú pasienky, veľa stromov, ale pretože zem je málo úrodná, spadá do tretej akostnej triedy." 

Podľa Elek-a Fényes-a '' "Rakova, slovenská obec v Trenčianskej župe, asi hodinu jazdy na sever od Čadce 2123 katolíkov, 18 židov, lesy, veľa pasienkov ale pôda je veľmi neúrodná. Vzduch je studený a zdravý. katolícky farský kostol, panstvo zemepána princa Esterhazy-ho. "

V roku 1910 3 376 obyvateľov, prevažne slovenských obyvateľov. 

V roku 2001 4 939 obyvateľov, 4 885 Slovákov.

K 31. decembru 2013 má obec 5 395 obyvateľov.

Časti obce

Osady 
 Ďadiková
 Pod Bukovinou
 Prílohy
 U Halušky
 U Hura
 U Kajánka
 U Krištofa
 U Kuči
 U Maslíka
 U Matúška
 U Mačiska
 U Podmoly
 U Sidora
 U Skákaly
 U Surovky
 U Tutky
 U Urbana
 U Sihelníka
 U Smrečka
 U Sogľa
 U Školníka
 U Škrabáka
 U Špaldoni
 Za Groň
 Zahrbík
 Zavaleniská

Partnerské mestá 
  Stará Ves nad Ondřejnicí, Česko
  Gmina Lipowa, Poľsko

Rodáci 
Ján Palárik, dramatik a publicista
Milan Mravec Juriáš, maliar

Referencie 

 
Obce okresu Čadca